Τον Σεπτέμβριο του 1974,επί Μεταπολίτευσης πια, κυκλοφόρησε ένα πολύ ξεχωριστό βιβλίο από τις εκδόσεις Ερμείας, που είχε τίτλο «Πολυτεχνείο: Από την κατάληψη στην εισβολή». Βασικά επρόκειτο για ένα λεύκωμα 160 σελίδων, στο οποίο συγκεντρώνονταν δεκάδες φωτογραφίες από τις ημέρες της εξέγερσης, της εισβολής κι εκείνων που επακολούθησαν – ένα διάστημα που ξεκινά την Τετάρτη 14 Νοεμβρίου και ολοκληρώνεται τη Δευτέρα 19 Νοεμβρίου 1973.

Οι φωτογραφίες αυτές πάρθηκαν: α) από δύο ταινίες της ολλανδικής τηλεόρασης, που γύρισαν οι Albert Coerant, Charles Schwietert και Henri Jenner, β) από την ταινία του Δημήτρη Μακρή «Εδώ Πολυτεχνείο», γ) από τον φωτορεπόρτερ Αλέκο Βουτσαρά και δ) από ερασιτέχνες φωτογράφους.

Είκοσι από αυτές τις φωτογραφίες αναδημοσιεύουμε στη συνέχεια...

Οι φωτογραφίες αυτές πάρθηκαν: α) από δύο ταινίες της ολλανδικής τηλεόρασης, που γύρισαν οι Albert Coerant, Charles Schwietert και Henri Jenner, β) από την ταινία του Δημήτρη Μακρή «Εδώ Πολυτεχνείο», γ) από τον φωτορεπόρτερ Αλέκο Βουτσαρά και δ) από ερασιτέχνες φωτογράφους.

Ωραία φωτογραφία τραβηγμένη από μέσα προς τα έξω. Απέναντι (δηλαδή στο βάθος) βλέπουμε ένα super market και μια ιδιωτική σχολή… κοστολόγων και προγραμματιστών ηλεκτρονικών υπολογιστών (από τις πρώτες, υποθέτω, που είχαν ανοίξει στην Αθήνα και μάλιστα απέναντι από το Πολυτεχνείο).

Ο κόσμος αρχίζει να μαζεύεται. Τα τρόλεϊ δεν μπορούν να περάσουν, κι εμείς διαβάζουμε τις διαφημίσεις που είναι τοποθετημένες πάνω τους. «Θέατρον Ακάδημος/ Φρουρά στο Ρήνο/ Πέτρος Φυσσούν», «Σουηπστέηκ», αλλά και «Για σας κυρία μου/ Η εγκυκλοπαίδεια της σημερινής γυναίκας», «Η ιστορία της μητρότητος», «Ιστορία της ανθρωπότητος», «Ο θαυμαστός κόσμος των ζώων»… Γενικώς πολύ βιβλίο… για όλη την οικογένεια.

«Σας μιλάω σαν πατέρας»…

«Είμαστε δυο, είμαστε τρεις, είμαστε χίλιοι δεκατρείς…»

«Γενική απεργία», «Κάτω η χούντα», «Κάτω ο φασισμός», «Κάτω το ποδόσφαιρο»…

«Έχε εμπιστοσύνη στα ελληνικά χέρια»(!) πάνω από τις αφίσες του Cin - Cin, ενός από τα ροκ κλαμπ της εποχής (στην αρχή της Ζωοδόχου Πηγής). Διαβάζουμε και τα ονόματα των συγκροτημάτων… Συγκρότημα, Παρέα, Δοκησίσοφοι, ο γνωστός μας Χρήστος Κυριαζής κ.ά.

Κι άλλα συνθήματα… «Η γη είναι δική μας», «Εργάτες Αγρότες Φοιτητές», «20% στη Παιδεία», «Αδούλωτη Ελλάδα», και τα κλασικά «Έξω αι ΗΠΑ», «Έξω το ΝΑΤΟ»…

Προσέξτε τον πυροβολητή πάνω στο τανκ που κρατάει πιστόλι…

«Οι σκιές στολές φοράνε»…

«Έξω αι ΗΠΑ», «Κάτω η Χούντα», «Ελευθερία», «Έξω οι Αμερικάνοι»… και νερά, πολλά νερά…

Διαφήμιση του “Old Navy” στο βάθος.

«Θάνατος στο φασισμό», «Μαρκεζίνη μασκαρά», «Δεν σε θέλει ο λαός πάρτον (πίθηκο) κι εμπρός» (κι αυτό για τον Μαρκεζίνη), «Οι φοιτητές δεν βολεύονται βουλεύονται», «W.C. στον όροφο της Αρχιτεκτονικής»…

«Κάτω η χούντα», «Κάτω ο φασισμός», «Ελευθερία», «Όχι στον εμπαιγμό ενός τρελλού» (για τον Παπαδόπουλο), «Έξω οι Αμερικάνοι» κι άλλα διάφορα…

Ομόνοια και 3ης Σεπτεμβρίου. Τσόντα και τανκ. Το Νησί της Αμαρτίας… ψηλά… Εργάκι με το Γιώργο Στρατηγάκη και τη Λία Φλέσσα…